Source: http://www.bihon.ro/miza-pe-antrenorii-tineri/1542603
Timestamp: 2017-03-26 09:16:35+00:00

Document:
Miza pe antrenorii tineri - BIHON
Joburi Publi24 Romimo Bestauto BIHON Bihon CSM Oradea Miza pe antrenorii tineri Miza pe antrenorii tineri	De	Gavril Nutiu	la	8. iunie 2015 18:06	1Comentariu Kádár Kálmán şi Andrei Iosep (ultimii doi din dreapta) se vor înfrunta ca antrenori	CSM Digi, Steaua şi Rapid vor porni în noua ediţie cu foşti internaţionali la timonă. După ce multipla campioană CSM Digi l-a numit în postul de antrenor principal pe fostul căpitan al echipei, Kádár Kálmán, iată că şi rivala sa, Steaua i-a urmat exemplul. Formaţia militară a apelat însă nu la un fost stelist, ci la antrenorul concitadinei Dinamo, Andrei Iosep. Iosep a condus în sezonul trecut echipa dinamovistă, cu care a terminat pe locul 4. Atât Kádár cât şi Iosep au fost mari internaţionali, componenţi ai echipei naţionale a României la Jocurile Olimpice de la Londra 2012. Ambii sunt decişi să-şi folosească experienţa de jucători în noile lor funcţii, pornind la drum cu entuziasm şi dorinţă de succes.
„Numirea lui Iosep ca antrenor la Steaua va constitui fără îndoială un câştig important pentru echipa stelistă. Până de curând ne înfruntam în bazin, de acum înainte vom fi adversari pe băncile echipelor noastre”, a afirmat tânărul tehnician al CSM Digi, Kádár Kálmán. Dar nu numai CSM Digi şi Steaua au apelat la tineri antrenori autohtoni. Rapidul a anunţat recent numirea unui nou staff tehnic, alcătuit din antrenorul principal Silviu Ceobanu, fost campion naţional cu echipa giuleşteană în anii 2001, 2002, 2003 şi 2004, respectiv secundul Florin Turcu. Este de aşteptat ca noii tehnicieni ai celor trei echipe să aducă un suflu nou în poloul românesc.
În ceea ce priveşte campioana CSM Digi, aceasta îşi va întări în curând lotul. Conducerea CSM Digi a confirmat tratativele cu mai mulţi jucători, dar susţine că deocamdată sunt simple discuţii. „Bineînţeles că dorim să ne întărim lotul, aşa cum se procedează înainte de debutul fiecărui sezon. Vizăm atât jucători români cât şi din străinătate. Nu vrem încă să nominalizăm jucătorii cu care negociem, pentru că nu este încă sigur că vom ajunge să ne înţelegem cu ei”, ne-a declarat preşedintele CS Municipal Oradea, Florin Birta.
Taguri: csm digi oradea, Kádár Kálmán, polo	1Comentariu	Filtreaza comentariile	Arata toate comentariile	Foarte bun (+10 sau mai mult)	Bun (+5 sau mai mult)	Mediu (0 sau mai mult)	Rau (-5 sau mai rau)	Foarte rau (-10 sau mai rau)	Herzlichen Dank für Ihren Kommentar - dieser wird nach einer Prüfung von uns freigeschaltet. Beachten Sie, dass dies gerade an Wochenenden etwas länger dauern kann. Kommentare von registrierten Usern werden sofort freigeschaltet - hier registrieren!	inca	1000

References: CSM 
	CSM 
 CSM 
 CSM 
 CSM 
 CSM 
 CSM 
 csm